Jóhanna Lea Lúðvíksdóttir er á síðari átján holum úrslita Opna breska áhugamannamótsins í golfi. Hún er fyrsti íslenski kylfingurinn sem leikur til úrslita á mótinu.
Hin átján ára gamla Jóhanna Lea Lúðvíksdóttir spilar nú úrslitaeinvígi á Opna breska áhugamannamótinu í golfi. Þar mætir hún Louise Duncan frá Skotlandi þar sem mótið er einmitt haldið.
Þetta er í fyrsta sinn sem íslenskur kylfingur leikur til úrslita á mótinu sem er eitt elsta og sterkasta áhugamannamót sem haldið er á ári hverju. Spilaðar eru 36 holur í úrslitunum í holukeppni, fyrri átján er lokið og Duncan var fimm holum yfir fyrir seinni átján svo það var á brattann að sækja fyrir Jóhönnu. Stelpurnar héldu af stað í seinni helminginn rétt fyrir tólf. Sigurvegarinn fær keppnisrétt á fjórum ristamótum atvinnukylfinga. Jóhanna Lea er fædd í desember 2002 og verður því nítján ára í vetur. Hún varð Íslandsmeistari í flokki 17-18 ára í fyrra.
Íslenska kvennalandsliðið í fótbolta vann Íra í vináttuleik á Laugardalsvelli í gærkvöldi 3-2. Mörk Íslands komu öll í fyrri hálfleik, þau skoruðu Agla María Albertsdóttir, fyrirliðinn Gunnhildur Yrsa Jónsdóttir og Dagný Brynjarsdóttir. Staðan var 3-0 í leikhléi en Írar minnkuðu muninn snemma í síðari hálfleik og skoruðu síðara mark sitt í uppbótartíma. Glódís Perla Viggósdóttir segir vindinn í gærkvöldi hafa sett töluverðan svip á leikinn.
Mark Gunnhildar Yrsu í gær var hennar ellefta fyrir landsliðið í 79 leikjum.
Liðin mætast aftur á Laugardalsvelli á þriðjudag.
Jóhanna Lea Lúðvíksdóttir er á síðari átján holum úrslita Opna breska áhugamannamótsins í golfi. Hún er fyrsti íslenski kylfingurinn sem leikur til úrslita á mótinu. 